《和虞沧江饯腊观梅 其二》
宋代·吴泳

饯岁江梅老树边，每逢佳处辄犁然。吟风弄月成劳绩，种药移花当贸迁。

心事细评无此日，春风长健有明年。更期人日连头去，酬此青蘋木末天。

作者简介：吴泳（约公元1224年前后在世），字叔永，潼川人。生卒年均不详，约宋宁宗嘉定末前后在世。嘉定元年（公元1209年）第进士。累迁著作郎，兼直舍人院。应诏上书，颇切时要。累迁吏部侍郎兼直学士院，上疏言谨政体、正道揆、厉臣节、综军务四事。后进宝章阁学士，知温州，以言罢。泳著有鹤林集四十卷，《四库总目》行于世。